Щъркелово гнездо: Април 2022\nПечено свинско с песто\nОтдавна не бях приготвяла цяло парче месо у дома. В един период много обичах да пека в различни варианти, но това някак отмина. Ето ме сега с едно ново предложение, което се получи доста успешен експеримент. А на всичкото отгоре е и много лесно. Аз го приготвих със свинско филе и се получи чудесно. Но първоначалната ми идея беше да го направя с врат. Обаче, като отидох в магазина, се оказа, че няма врат, имаше само рибица. И така, ето ме с рибица. Тя както знаете, често става по-сухичка, обаче така доста ни хареса.\nВсе пак препоръчвам да използвате врат, плешка или джолан за изпълнението на тази рецепта. Аз следващия път ще пробвам с джолани. Другото нещо, което беше абсолютен експеримент е, че сложих пресен джоджен и пресен естрагон. Идеята ми беше да сложа салвия, но забравих да си откъсна, а в същото време в хладилника ми се намираха тези два екземпляра. Успешен е експериментът. Затова го публикувам.\nЗа изпълнението на рецептата ви е нужен глинен гювеч. Ако парчето месо не може да се събере цялото в гювеча, разрежете го на две или три части.\nоколо 1,2 кг свинско месо, според предпочитанията и наличностите\n*ако няма налични пресни подправки, заменете със сушени\nИ тук ще напиша - ако парчето месо е голямо и няма да можете да го съберете в гювеча, го разрежете на две. Подсушете го и го посолете. Ако имате време, го оставете поне за час-два в хладилника да поеме солта.\nСлед това месото се намазва хубаво с пестото и се слага в гювеча. Накъсват се листенцата джоджен и естрагон и се пускат върху и около месото. Налива се бялото вино.\nИ това е. Слагате капача на гювеча и го мятате във фурната. За да не се спука гювечът, го поставяме в студена фурна. Фурната се включва на 220 градуса, докато течността в гювеча заври. После се намалява на 170 градуса и се пече до готовност на месото.\nАз го сервирах с печени картофи и сос от кисело мляко, заквасена сметана, настъргана лимонова кора и нарязан пресен джоджен.\nПубликувано от Iliana в 21:14 ч. 1 коментар:\nГозбата на България: Изненада в с. Малиново. Бюрекът се оказа лесна топка за Патрисия и Евгени\nЕто, че дойде време и за продължението на Малиновската сага в „Гозбата на България” и приготвянето на бюрек с кокошка от отбора на Патрисия и Евгени. В епизода видяхме, че месенето на тесто от младежи без опит в кухнята си е истинско предизвикателство. Е, някои от нас си спомниха своя първи самостоятелен опит за приготвяне на питка, резултатът от който спокойно можеше да се използва за опит за убийство… толкова твърда беше… Спокойно, жертви няма JВсе пак, добре, че няколко години по-късно си намерих едни добри хора в един форум, които толкова много ме впечатлиха и мотивираха, че тестото стана една от най-големите ми страсти. Всъщност, който редовно чете блога Щърткелово гнездо, вече знае това.\nКакво да ви кажа, отплеснах се в спомени, а трябваше да ви разкажа как се справиха Патрисия и Евгени. Сигурно това, че повикаха Лео Меси на помощ, се оказа много добър коз в техните ръце, защото в крайна сметка… те се оказаха победители. Изненадани ли сте? Честно казано и аз. Макар да видях някои пропуски в изпълнението им, журито категорично се изказа в тяхна полза. Няма да се спирам на това, което ми липсва и няма да ги критикувам. Вярвам на преценката на журито. Вместо това обаче, ще използвам тази публикация и ще ви дам някои съвети за месене, които ще послужат на съвсем начинаещи. А вие можете сами да гледате видеото тукhttps://mmtvmusic.com/mm-player/most-viewed/shows/patrisia-i-evgeni-gotviat-v-malinovo/\nА следващия епизод на „Гозбата на България” може да гледате идната сряда в 21.00 ч. на https://mmtvmusic.com/live/\nА ако сте пропуснали предната публикация, в която разнищихме бюрека с кокошка, можете да я прочетете тук http://ilrai.blogspot.com/2022/04/blog-post.html\nПреди обаче да премина към Патрисия и нейните затруднения, ще вметна, че малиновската баклава, която видяхме във видеото е наистина чудесна. Аз засега само съм я опитвала и ви уверявам, че си заслужава. И ако имате възможност, наесен посетете Празника на баклавата. Кой знае, и мен може да срещнете там J А аз обещавам да потърся рецепта и в подходящ случай да я направя и споделя и на вас.\nСега се връщаме към представянето на нашите главни герои Патрисия и Евгени. Видяхме, че Патрисия се затрудни в замесването на тестото и целите ѝ ръце до края се оказаха плътно в рядко тесто. За да избегнете този момент, ако и вие сте начинаещ кулинар, на който много му се иска най-накрая да си замеси едно тесто у дома, има един прост метод, който работи чудесно. Методът на лъжицата. J Да ви призная, едно от нещата, които хич не обичам, е да ми лепне тестото по ръцете. И прибягвам до този или подобен трик. Правя уговорката, че този прийом може да използвате, ако нямате модерни кухненски уреди, които напоследък се използват доста често и улесняват живота на хората. Е, на някои от тях. Аз все още предпочитам да си меся на ръка повечето теста, макар да имам и планетарен миксер, и хлебопекарна. Честно, друго си е да усетиш тестото, да изпиташ удоволствие, че твориш с ръцете си и да се понацапаш малко J\nТака. Какво е важно да запомните тук. Изсипете си течността в голяма купа. В случая имаме вода и оцет, но би могло това да е вода, прясно мляко, яйца, кисело мляко… Ако рецептата ви е с мая, прибавете и нея, като следвате указанията в рецептата. Добавете солта и ако има нещо друго. Разбъркайте с телена бъркалка. Смесете си течностите и постепенно към тях започнете да добавяте брашното. Не го изсипвайте всичкото наведнъж. Нищо, че в рецептата може да пише точно количество, често се случва, когато месим, да ни отиде повече или по-малко брашно. Причините за това могат да бъдат различни, но в този пост няма да ги коментираме. И така, изсипете половината от посоченото в рецептата брашно и разбъркайте много хубаво, докато всички съставки се смесят. След това започнете да добавяте по малко от брашното и продължавайте да бъркате с лъжицата. Продължете, докато тестото стане много, много тежко и трудно за разбъркване. Тогава вече, ще трябва да се прежалите и да пуснете ръцете в действие, но пък няма да се нацапате толкова, обещавам ви. Тук вече трябва да започнете да месите. Ще ви бъде по-удобно, ако прехвърлите тестото на плот и продължите процеса там. Продължавайте да добавяте по мъничко от брашното и месете, докато тестото го поеме добре и докато тестото стане меко и спре да лепне. Трябва обаче да внимавате, защото ако сложите повече от нужното количество брашно, тестото ще стане прекалено твърдо и няма да имате добър резултат. Затова отново ви казвам, добавяйте по мъничко от брашното и го измесвайте, докато прецените, че тестото вече не лепне прекалено и е мекичко.\nТова ви препоръчвам, независимо дали ще месите тесто за питка или за баница, а защо не и козунак.\nКозунак ли казах? Ами да, на прага на Великден сме и кулинарното пространство е залято от публикации за яйца, козунаци, агнета и други вкусни лакомства, които традиционно се сервират на трапезата в тези празнични дни. И няма как да е иначе. Всички обичаме да се съберем със семействата си и да им предложим най-вкусното, което сме способни да приготвим. А традициите… те май се променят в годините. Но пък традиции можем да си създадем и ние, в нашето си семейство и с тези традиции да израстнат децата ни.\nНай-важното на Великден са традиционните боядисани и украсени яйца. Те са символ на възраждането на природата и духа, на победата на живота над смъртта.\nВ последните години агнешкото навлезе като традиционно за Великден, макар и аз да не съм много съгласна с това. В моето детство не си спомням никога на Великден да е имало агнешко. Винаги агнетата са били за Гергьовден. Това ме провокира да направя проучване сред близките ми хора, което установи, че и при тях не е имало агнешко на великденската трапеза. Все пак, както казах, традиции можем да си създадем и сами, за нашето си семейство. Така че какво месо ще изберете за Великден, е въпрос на избор и предпочитания. Чела съм все пак, че в някои краища на страната се яде пиле. Приемам този вариант и дори и аз мисля да заложа на пилешки изкушения в неделя. Каквото и да изберете вие, сигурна съм, че ще ви бъде вкусно.\nДругото задължително нещо, което сигурна съм ще има във всеки дом, са козунаците. Дали ще си купите или ще си приготвите домашен козунак, не знам. Но знам, че няма да го пропуснете. Много мислих дали да ви споделя моята любима козуначена рецепта или пък да ви кажа кое агнешко ми е фаворит, но няма да го направя. Интернет пространството кипи от подобни предложения, затова реших да ви предложа рецепта за една фантастична торта, която се прави с… козунак.\nТака де, истина е, че покрай Великден дни наред ядем останали яйца и козунаци и като че ли краят им никога не се вижда. Но аз ще ви предложа рецепта за торта, в която можем да оползотворим някое друго парче останал козунак. Рецептата наистина е чудесна и горещо ви я препоръчвам.\nВ рецептата използвам и бишкоти, но вие може да ги замените с още един ред козунак.\nЗа приготвянето на тази торта с козунак и бишкоти съм използвала купен козунак, който ни беше подарък и който беше с тегло 500г. Ако използвате домашен, най-вероятно ще ви трябва повече, тъй като той е доста по-тежък от купения.\nПриготвянето на тортата с козунак започва с направата на пудинга. Тъй като трябва да е напълно охладен, можете да направите това доста по-рано.\nНа дъното на чинията се подреждат филии козунак, като всички дупки между парченцата се запълват внимателно. Козунакът се сиропира с прясно мляко. Отгоре се сипва от крема, а върху него 1/3 от сладкото. Бишкотите се топят една по една много бързо в мляко и се подреждат върху крема.\nПубликувано от Iliana в 16:37 ч. Няма коментари:\nЕтикети: Гозбата на България, торти\nГозбата на България: Как се приготвя малиновски бюрек с кокошка?\nЗдравейте, приятели! С удоволствие ви информирам, че от днес започвам нова рубрика в блога. Всяка седмица ще ви запознавам с интересни рецепти и видеа, които са представени в кулинарното риалити „Гозбата на България”. Новото кулинарно шоу се излъчва онлайн всяка сряда от 21.00 ч. по телевизия ММ.\nВ предаването двама кулинари - пътешественици, пълни аматъори в кухнята, се съревновават със своите домакини от различни кътчета на България, приготвяйки традиционни или фамилни местни рецепти, понякога пречупени през съвременен прочит. Това са млади хора, които откриват красотата и смесицата от вкусове на традиционната кухня през погледа на обикновените хора, населяващи градовете и селата на родината ни. Задачата им е да гостуват на различни семейства и да приготвят представената от домакините им рецепта. Но това не е единственото предизвикателство пред тях. Освен да приготвят рецептата, те трябва да открият и продуктите, с които да я сготвят в същото населено място, срещайки се с интересни хора и нови изпитания. В предаването участват два отбора младежи - в Отбор 1 са Патрисия Господинова и Евгени Коцев, а в Отбор 2 - Лиaна Николова и Милен Николчев.\nНо стига приказки, нека ви разкажа какво се случи в последния епизод на „Гозбата на България”. Може би не е случайно, но първото ми включване ще бъде за ловешкото село Малиново. И пак не е случайно, че съм имала удоволствието да опитам техния уникален (не преувеличавам) бюрек. Бюрек с кокошка по малиновски. Как ви звучи? Нямам търпение да уверя всички недоверчиви хора, които четат в момента. Това е изключително удоволствие за небцето, което не се забравя дълго време. Освен с кокошка, бюрекът може да се приготви и с патешко и ви уверявам, че по нищо не отстъпва на кокошката.\nЧестно казано, аз съм опитвала това изкушение, но не знаех тънкостите при приготвянето му. Домашно разточените кори - запечени, дори леко опърлени, прекрасната домашна кокошка и невероятния бульон, който дава, са напълно достатъчни за прекрасния резултат, който ви гарантирам, ако решите да изпълните рецептата. Всъщност, това не е нова за мен техника, като цяло. Прилича на къпаната баница, която е много популярна, но тук се използват месо и бульон, а не сирене и вода. Подправките също допринасят за добрия вкус на ястието – специфичното тук е, че се освен до болка познатите ни червен и черен пипер, се използват кориандър и сминдух. И не, те не се прибавят към месото, а домакините ги сложиха в бульона, с който заляха корите.\nВ продуктите за тестото няма изненади. Приготвя се като нормално обикновено тесто за баница – вода, брашно, оцет и сол. Трябва да е средно меко, за да може да се точи добре. Разбира се, за да се отпусне глутена и да може да се точи или дърпа една кора, трябва да престои. 20-30 минути са достатъчни, за да започнете с точенето. Доколкото разбирам, тестото се разделя на 7 равни части, които се оформят на топчета. Точи се не много голяма кора, горе-долу с размера на тавата и се запича върху фолио, поставено на котлона или както в случая, на печка на дърва. Пекат се 6 кори, едната се оставя неизпечена. Любопитно е, че 5 от запечените кори не се използват цели, както обикновено сме свикнали, а се накъсват на по-големи парчета, след което се заливат с ароматния бульон и се накисват за кратко.\nИнтересно е също, че вместо традиционните мазнини за баници и бюреци, тук се използва мазнината, която си е пуснала кокошката при варенето. Дори тавата се намазва с нея. Неопечената кора се слага на дъното на тавата и започва подреждането. Слага се накъсаното кокоше месо, после от напоените с бульон кори, малко мазнина и отново се редуват месо, кори и мазнина. Накрая се завършва с последната кора, която остана цяла и се намазва с мазнина. А за финал отново имаме изненада. Не печем като обикновена баница. След 30-40 минути печене, бюрекът се обръща с помощта на капак, връща се отново в тавата, допича се и се залива се с още малко бульон.\nКакво да ви кажа… вдъхновяващо, нали? За да не ви става скучно от много четене, ви предлагам да изгледате видеото, а да не се чудите какво се случва и каква е тази причудлива рецепта. А ако решите да я приготвите, очаквам непременно да се похвалите! Ето и линк към видеото, но после обещайте да се върнете тук и да прочетете публикацията до края, защото съм ви приготвила още една рецепта за бюрек. https://mmtvmusic.com/mm-player/most-viewed/shows/epizod-9-bjurek-s-kokoshka-ot-selo-malinovo/\nСтана ли ви интересно? А как ли ще се справят с предизвикателството Патрисия и Евгени? Ще гледаме с интерес следваща сряда в 21.00 ч. на https://mmtvmusic.com/live/\nТова вкусно ястие ми напомни за много рецепти, които са ми познати. Първо се сетих за бюрек с кайма и много тънко дърпани кори, който се завива по интересен начин. След това се сетих за рецептата за Макарина – това е вид къпана баница, в която корите се режат на квадрати със страна десетина сантиметра, след което се варят за кратко в подсолена вода. Подрежда се като първо се слага една цяла, неразрязана и несварена кора, след това се подреждат сварени кори, които се поливат с олио и се поръсват със сирене и се редуват така. Накрая се завършва с цяла кора. Прилича много на подредбата на днешния бюрек, нали?\nАсоциация, макар и по-далечна, направих и с лесната къпана баница, с бюрека със сирене, в който тестото се приготвя с прясно мляко, а дори и с една доста по-далeчна рецепта за бюрек със сирене и кашкавал, в който обаче тестото е с мая. Последно ви казвам за катмер бюрекът, който съм правила сравнително скоро. А бюреци и баници за правене има още цяла Вселена. Но никоя няма да се сравни с рецептата от днешното видео. Надявам се да съм късметлийка и много скоро отново да опитам бюрека, приготвен от умятните ръце на дамите от видеото, а ако пък за моя жалост не, ще си го приготвя сама J\nОбаче, рецептата която ще ви споделя днес, е за бюрек с кайма. Каква кайма ще използвате, решете вие, според вашето желание и предпочитания.\nПърво се приготвя плънката, като се слагат нарязаните ситно лук и чушка да се задушават в 2-3 с.л. олио. След това се прибавя каймата и се бърка, докато стане на трохи. Прибавят се настърганите домати и черния пипер. Оставя се да се готви на тих огън, докато остане на мазнина. Прибавят се червения пипер и ситно нарязания магданоз. Разбърква се добре.\nОт посочените продукти за тестото се замесва средно меко тесто и се разделя на четири топки. Оставя се да почива около 20 минути. Смесва се с олиото и маста и се загрява, докато маста се разтопи. Оставя се леко да се охлади. Топчетата тесто се разточват на питки с диаметър около 20 см и се потопят в мазнината. Ако мазнината не може да ги покрие всичките, потапяйте ги една по една, за да се омазнят добре от двете страни. Натрупват се обратно в съда с мазнината една върху друга. Оставят се да престоят около 20-30 минути.\nПървата питка се прехвърля на маса или плот и се разтегля от средата към краищата. Тегли се докато кората стане прозрачна. Не е проблем, ако някъде се появи малка дупчица. После ще можете да замаскирате :) Кората се поръсва с 1/4 от сместа за пълнеж в средата си - така че да заеме около 1/3 от кората. Сгъва се на плик и се оставя на страна. Взима се следващата питка и се дърпа по същия начин. Слага се кайма - този път на по-голяма част от кората. Взима се първия пакет и се поставя по средата на втората кора като я захлупите със сгънатите краища надолу към масата. Загънете краищата на втората върху първата кора, без да се стяга, по-скоро да остане рехаво. Постъпва се по същия начин и с останалите две кори. Бюрекът се прехвърля в намаслена тава. Намазва се с мазнина и се пече в загрята фурна на 180 градуса.\nПубликувано от Iliana в 17:05 ч. Няма коментари:\nЕтикети: баници, Гозбата на България, месо, тестени изделия\nГозбата на България: Изненада в с. Малиново. Бюре...\nГозбата на България: Как се приготвя малиновски бю...


Don't worry, be happy: КОЛЕДЕН КАКТУС\nПродължавай да обичаш доброто, простото, обикновеното, животните, цветята...И не нарушавай равновесието./дзен /\nПървото ми впечатление от това цвете беше -\n"Ах, какъв кактус!" Но продавачката ми каза,\n"Не е кактус, а Коледниче". Цъфти точно по Коледа.\nИнтересно, но като проверих в няколко цветарски\nсайта се оказа кактус! И другото му име е Коледен кактус!\nНе го знаех това цвете. Стана ми много интересно,\nче всъщност носи щастие. Значи, който го има, ще бъде щастлив\nпрез годината!/текст и снимки Zvetanka Shahanska/\nДруги наименования: Коледен кактус, коледниче\nСъществуват стотици хибриди, форми и сортове коледничета с червени, виолетови, жълтокарминени, розово-пурпурни и други багри. Саксията на това необикновено цвете не трябва да е голяма, но с богата хранителна смес. Присажда се през 3-4 години, през август, когато е периодът на покой. /internet/\nА това е едно Коледно еленче, което продаваха в цветарския магазин, видя ми се сладко и го щракнах:)))\nПубликувано от Zvetanka Shahanska в 22:56 ч.\nЕтикети: коледа, коледниче, снимки, цветен, koледен кактус\nАнонимен сряда, декември 14, 2011 11:29:00 сл.об.\nМного красиви снимки отново! В цветарския магазин има всичко! А най-важното е, че сега по празниците ще има много интересни работи ... а и не са нито скъпи, нито ще трябва да чакаш ...\nZvetanka Shahanska четвъртък, декември 15, 2011 12:08:00 сл.об.\nБлагодаря! Така си е:)


35 години от ядрената катастрофа в Чернобил - Mediapool.bg\n18:05 | 26 април 2021 | 8 коментара\nУкрайна отбелязва днес 35 години от най-тежката катастрофа в историята на ядрената енергетика. Украинският президент Володимир Зеленски призова днес международната общност да работи съвместно, за да гарантира ядрената сигурност и да избегне повторение на катастрофата в Чернобил, предаде Франс прес.\n"Експлозията в централата в Чернобил и последствията ѝ промениха света", каза Зеленски по време на посещение в забранената зона около авариралата АЕЦ. "Нашата задача е да превърнем забранената зона в зона на възраждане" и "да направим всичко", за да се избегне подобна катастрофа в бъдеще, добави той.\n116 000 - това е броят на евакуираните през 1986 г. заради катастрофата от зоната около централата.\n100 000 - според Грийнпийс толкова са към 2006 г. смъртните случаи, предизвикани от катастрофата. Научният комитет на ООН обаче признава официално само тридесетина умрели сред работниците и пожарникарите в резултат на високата радиация веднага след експлозията.\n2,1 - толкова милиарда евро, финансирани от международната общност, са вложени в изграждането гигантски стоманен саркофаг, поставен в края на 2016 г. над Четвърти реактор на централата и въведен в експлоатация през 2019 г., за да не изтича радиация оттам.\nЧернобил отправя предупреждение и вдъхновява\nОбширната и пуста Чернобилска забранена зона около мястото на най-тежката ядрена авария в света е мрачен паметник на човешките грешки. Въпреки това 35 години след експлозията на ядрен реактор украинците намират в нея вдъхновение, утеха и източник на доходи, предава агенция Асошиейтед прес.\nСлед като роботи вътре в купола започнаха да демонтират реактора, местни служители изпитаха ново чувство на оптимизъм за съдбата на зоната. "Това е място на трагедия и памет, но е и място, където можеш да видиш как човек може да преодолее последиците от глобална катастрофа”, каза украинският заместник-министър на околната среда Бохдан Боруховски.\n"Искаме да се появят нови възприятия, че това не е забранена зона, а зона за развитие и съживяване", добавя той пред Асошиейтед прес. За него тези възприятия включват насърчаването на туризма.\n"Нашият туризъм е уникален, той не се вмества в класическата концепция за туризъм", каза министърът и добави: "Това е зона за размишления и осмисляне, зона, където може да се види въздействието на човешка грешка, но може да се види и героизма, който я поправя".\nЕдин от основните магнити за туристите е да видят руините на Припят, някога модерен град с 50 000 жители, който сега лежи в разруха и е обрасъл с бурени. Сега върви работа по изграждането на пътеки, за да може посетители по лесно да обикалят сред руините.\nСпоред някои оценки съхраняването на отработеното гориво на собствена територия ще спести на страната 200 милиона долара на година.\n"Правим всичко възможно тази територия, където животът на хора е невъзможен, да бъде използвана по изгоден начин и да осигурява печалба на страната", каза директорът на службата, управляваща забранената зона Серхий Костюк.\nМакар нивата на радиация в зоната да са достатъчно ниски, за да могат туристите да я посещават, а работниците да вършат своята работа, постоянното пребиваване в нея е забранено. Въпреки това повече от 100 души все още живеят в пределите на зоната, която се простира на 30 км около атомната централа, независимо от нарежданията мястото да бъде напуснато.\nСред тях е 85-годишният бивш учител Евгений Маркевич, който каза:" Голяма радост е да си живееш у дома, но е тъжно, че не е като преди".\nСега той отглежда картофи и краставици в градината си, които носи за тестване, "за да мога отчасти да се защитя".\nДългосрочните ефекти върху човешкото здраве остават обект на интензивен научен дебат. За изненада на мнозина, които очакваха, че районът може да бъде мъртва зона за векове, мястото изобилства с дива природа: мечки, бизони, вълци, рисове, диви коне и десетки видове птици живеят на свободната от хора територия.\nСпоред учените животните са били много по-устойчиви на радиация от очакваното и са успели бързо да се адаптират към силна радиация. Украински учени изследват това явление заедно с колеги от Япония и Германия.\n"Това е гигантска територия . . ., в която изследваме природата", каза 43-годишният биолог Денис Вишневски, който наблюдава природата в резервата през последните 20 години. "Забранената зона не е проклятие, а наш ресурс"\nУкраинските власти призовават забранената зона да бъде включена в списъка на ЮНЕСКО за световно културно наследство, тъй като обектът е уникално място, "интересно за цялото човечество". Министерството на културата на Украйна вече е предприело стъпки за признаване на зоната за паметник, което ще привлече повече финансиране и туристи.\n"Чернобил не трябва да се превръща в дива площадка за търсачи на приключения", заяви украинският министър на културата Олександър Ткаченко. "Хората трябва да напускат забранената зона със съзнанието за историческата памет на това място и неговото значение за цялото човечество."\nВ духа на запазване на спомените, някои ентусиасти създадоха приложението "Чернобил", което включва разсекретени документи за аварията и позволява на потребителите да изследват реалното състояние на зоната и съоръженията.\n"Шейсет процента от украинците не знаят датата на аварията и решихме, че трябва да има ресурс, където да се събира много проверена информация", каза пред Асошиейтед прес Валерий Коршунов, един от разработчиците на безплатното приложение.


2018 – Покажи ми\nКакво е сугестопедия? Какво представлява сугестопедичния курс за родители? Какво е важно да знаят родителите за ученето при децата? Сугестопедията е съчетание от педагогика и психология. Това e оригинална система за ефикасно усвояване на знания по позитивен и спонтанен начин, без стрес, напрежение или умора, чрез умствена релаксация и ненапрегната концентрация, с помощта на изкуството. […]\nПрез 1978 г. ЮНЕСКО изпраща в България 25 експерти от различни страни, които да разучат и оценят метода сугестопедия, разработен от проф. д-р Георги Лозанов. През 2018 година се навършват 40 години, откакто Международната Експертна Група от учени от цял свят, назначена от ЮНЕСКО, дава своите препоръки за развитието и разпространението на метода сугестопедия: […]\nБих искала да погледнем на темата с лекота и закачка, макар в ежедневието факторът време да ѝ придава известна драматичност. А като ви споделя, че сме намерили начин да се сприятелим с времето, така че да имаме пълноценни и удовлетворяващи преживявания, може би ще се зачетете в следващите редове? При все това опитайте се, да не бъдете строги […]\nОтвори очи и премигна… усещаше се малка. Протегна ръце и видя пухкави пръстчета. Сънуваше ли? Как се беше озовала отново момиченце? Ноктите на едната и ръка бяха оцветени в цикламено, а на другата – в червено и лакът се беше олющил на места. Сама ли го беше направила? Премигна отново. Имаше много дълги мигли, можеше […]\nМного родители се изправят пред предизвикателства, докато децата изграждат уменията си за учене с тръгването на училище. Липсата на самостоятелност, загубата на интерес, нуждата от разгадаване на смисъла на уроци и домашни – понякога повишават напрежението и изискват допълнителни усилия от малки и големи. Случва се и родителят да се превръща в инструмент на образователната […]


Коментари - ЕК търси решение за петролното ембарго, но засега няма напредък | Бизнес.dir.bg\n22:43 | 02.07.22\nайде да го намерите тоя консенсус бе евроджуджета. Толкова ли не можете да си натиснете спусъка на пистолета опрян в слепоочието. Другите ви части ги направиха на решетка.\n"В преговорите търсим решение заедно, добави говорителят и отбеляза, че засега няма напредък." Дърва,въглища и китово масло да си светите нощем.......кретени!\nВ тоа Бруксел е пълно (нерегистриран)\nс предатели, путинисти и камунисти. Вместо просто кат наш Кирил да си купат по-еФтина, цивилизована, демократчна газ и петрол от САЩ да речем, те не та не. И се натискат за руските рублажиите му с рубладжии.\nПърво правим някоя глупост, после се чудим как да решим проблема.\nКаквито и решения да вземат, все ще са лоши и безсмислени за ЕСа, чисто самоубийство.\nПълна изолация на рушистките изроди\nАз имам решение. България да бъде посредник между ЕС и Русия. Купуваме петрол, газ, торове и др. и зареждаме ЕС срещу комисионна :)\nХитрец си ти Андрешко!\nТо хубаво, ама ако бяхме Германия, а ние сме България. Това го могат само големите, затова и са богати, а ние с пуделчетата, не можем и затова затъваме.\nНали Украйна това правеше.. видя как свърши. Полша много искаше и тя, затова де появи СП2... И т.н..


Австрия не иска бежанци, а те – България или Унгария – Vnews новини Варна – новини, скандали, анализи, коментари Австрия не иска бежанци, а те – България или Унгария – Vnews новини Варна\nАвстрия не иска бежанци, а те – България или Унгария\nАвтор Vnews, добавено на 24.12.2017 година, в категории: По света, Коментари (0)\nАвстрия се противопостави на квотите за разселване на бежанци в Европа и обяви, че това пречи на ЕС.\nДокато беше външен министър, Курц критикуваше решението на германската канцлерка Ангела Меркел да приеме в страната си над един милион мигранти през 2015 година. След като зае поста австрийски канцлер тази седмица, управлявайки в коалиция с крайнодясната Австрийска партия на свободата (АПС), той застана на страната на централноевропейските страни, които се противопоставят на подкрепяните от Германия предложения за разселване на търсещите убежище в ЕС.\n„Ако това не е възможно, трябва да им се окаже помощ в безопасни райони на техния континент“, добави той. „ЕС трябва да помогне на това, може би дори да го организира и да го подкрепи с военна сила“, смята новият канцлер.\nОт публикуваните откъси от интервюто не става ясно каква военна подкрепа предвижда Курц, но европейски лидери вече са предлагали ЕС да участва в мироопазващи операции за стабилизиране на конфликти в Африка.\nКурц призова и да се коригират проблемите в имиграционната политика на ЕС, отбелязва ТАСС, цитирайки интервюто във в. „Билд ам зонтаг“. Според него в момента границата между предоставяне на убежище и икономическата миграция са напълно размити.\nКурц напомни също, че вследствие на миграционната криза, в Австрия са пристигнали множество хора, които според него са „закърмени с антисемитизъм“. „Тук не може да има място за подобни възгледи“, подчерта той. Според новият канцлер ислямът има отношение към Австрия и в страната живеят над 700 000 мюсюлмани. „Но политическият ислямизъм няма място в Австрия“, заяви той.\nОсвен това Курц смята, че предвид значителните нарушения на правата на човека, Турция няма място в ЕС. „Не искам да приема, че ЕС наблюдава това и се преструва, че нищо не е станало“, заяви той. „Според мен Турция, особено предвид политиката през последните години, няма място в ЕС“, подчерта той в интервюто, цитирано от ТАСС. Той добави, че би било честно да се прекратят преговорите с Анкара за присъединяване, но отбеляза, че в момента мнозинството в ЕС не подкрепя тази идея, макар че изрази оптимизъм, че това ще се случи през идните години.


Kверцетин при подагра\nБлог, Пикочна киселина Kверцетин, подагра\nВсе повече пациенти търсят ефективно средство с естествен произход за метаболитното състояние подагра*.\nСъвременната фитотерапия постоянно търси потенциални кандидати за това, като се изследват както цели растения до само определени техни съставки. Една от най-много изследваните група природни съединения са флавоноидите (биофлавоноидите). Те се състоят от няколко подгрупи, като най-много данни за съединения имащи положително действие при лечението на подагра са от групата на антоксантините. Най-важните им досега установени функции са антиоксидантни, противовъзплаителни , противоалергични и понижаващи кръвното налягане.\nОт флавоноидите доказан кандидат ограничаващ развитието на възпалителен процес и намаляващ повишен синтез на пикочна киселина в тялото е кверцетинът. Той се смята за най-разпространения и известен флавонол в природата, който показва силно влияние върху възпалението и антоксидантната защита на цялото тяло. Освен това е естествен антихистамин, който ефективно се използва за намаляване на симптомите при сезонни алергии, астма и кожни реакции (дерматити и т.н.). Наблюдаван при него е й превантивен противораков ефект.\nПо отношение на състоянието подагра е установено е, че кверцетинът намалява количеството на пикочната киселина в кръвта\n(обратимо потиска ензима ксантин оксидаза отговарящ за генерирането на пикочна киселина и супероксидни радикали). Чрез по-ниското ниво на пикочна киселина се ограничава вероятността от кристализирането й и отлагането й в ставите и околите тъкани. Съпоставено е действието му да потиска ензима ксантин оксидаза спрямо лекарството алопуринол. Кверцетинът е показал 95-96% степен на потискане спрямо 97-99% на алопуринола. Тези малки разлики в силата на действие доказват, че той може да бъде използван при подагра като алтернатива на химическите лекарства и пациентът има същия желан ефект за поддържане на добри нива на пикочна киселина в кръвта.\nЧрез силното си антиоксидантно действие значително неутрализира оксидантния стрес причинен от кристалите мононатриев урат (една от основните причини за стартиране на остър пристъп ). Това значително успява да предпази от стартиране на остър пристъп на подагра. Третото много важно действие, което го прави още по-необходим за използване при това състояние е, че пряко повлиява ключов ензим (капсаза-1) отговоренза синтез на провъзпалителни съединения. Така по друг начин пряко се ограничава развитието на възпалителен процес.\nТези три действия на кверцетин при метаболитното състояние подагра позволяват той да бъде предпочитано средство едновременно за превенция на подагра и като средство за спиране и ограничаване развитието на остър пристъп.\nВъпреки положителната му роля за използване при остър пристъп, превантивното му действие е винаги по-добрия избор на лечение. Заради това чрез взетите навреме правилни мерки не се стига до остър пристъп на подагра свързан с изпитване на болка и временна инвалидизация на индивида.\nДългосрочно подаграта повлиява ставите и техните увреждания не могат да бъдат възстановени напълно никога.\nСпоред проведените клинични изследвания, за да има ефект приемът на кверцетин е необходимо да бъде приет в дневна доза минимум 500mg разпределен на два до четири приема. Най-често използваната форма е кверцетин дихидрат заради това, че е най-добре усвояема от тялото, която позволява да има висока бионаличност в тъканите.\n*Подаграта се характеризира с утаяване на кристали мононатриев урат в става/и , околните меки тъкани и съдовете. При остър пристъп провъзпалителното съединиение интерлевкин-1 е критичното, което задейства възпалителния процес (проявяващ се с болка, подуване и зачервяване в дадена става) в отговор на атаката на кристалите на мононатриевия урат. Но неговата секреция зависи от един протеинов комплекс (NLRP3 инфламазома), който се предполага, че се активира анормално следствие на клетъчния оксидативен стрес предизвикан от кристалите мононатриев урат. Последните проучвания показват, че естествени съединения с мощна антиоксидантна активност проявяват потискащи ефекти върху NLRP3-опосредствани заболявания каквото е подаграта. Разкриването на механизма и участниците в развитието на остър пристъп на подагра улеснява намирането на правилните средства за повлияването на това състояние. Но за съжаление този остър процес е предшестван от продължителен период (най-често години) на повишени нива на пикочна киселина в кръвта (следствие на повишен синтез в черния дроб или не-добро елиминиране от бъбреците или лош начин на живот свързан с: редовен прием на алкохол , напитки с глюкозо-фруктозен сироп и храни с високо съдържание на пурини).\nКолко магнезий (Mg) да приемам дневно?\tЕкстракт от бреза при подагра


Нов участник в Биг Брадър, мъжете и жените се запознаха\nДългоочакваното събитие: най- сетне мъжкият и женският лагер се събират. И още – съквартирант влиза в Къщата на Big Brother. Мисията на Тошко бе призната за успешна от Big Brother 4.\nТази вечер се случи дългоочакваното събитие. Мъжете и жените в Big Brother 4 се събраха. Big Brother даде на съквартирантите писмо с инструкции. Те намериха таен проход в лабиринта и с инструменти трябваше да премахнат „стената”, която дели двата лагера. От нетърпение обаче, те нахлуха почти с “взлом” и… така връзката между двете части на самолета се откри и най-сетне участниците се събраха. Къде ще живеят сега съквартирантите ще стане ясно в последствие.\nСъщо тази вечер, Big Brother призна мисията на Тошко за успешна. След като заблуди съквартирантите, че е бавноразвиващ се, той ще получи така желаната от него награда – инвитро оплождане за съпругата му. С това се ангажира лично продуцентът на предаването.\nИ пак тази вечер: зрителите най-накрая видяха къщата на Big Brother 4. Луксозният дом, в който съквартирантите все още няма да живеят, се намира само на няколко метра от двете части на разбития самолет, но вече почти никой от участниците не вярваше, че има къща. Съквартирантите вече са се примирили с мисълта, че ще изкарат три месеца в катастрофална обстановка.\nВ къщата влиза нов 23-ти човек, който също като всички останали живее в изолация от началото на шоуто. За начало той ще пребивава в къщата сам и ще има мисия да заснема с камера как протича денят му. Всяка вечер съквартирантът ще трябва да предава заснетия материал на Big Brother в изповедалнята.\nОсвен това, Big Brother даде още една мисия на Константи – той трябва да сглоби самолет от 626 части.\nКой е Константин?\nКонстантин Михайлов от Варна на 32 години е 23-тият съквартирант. Прякорът му е „Скубара”. Обича пеенето, фитнеса, футбола и жените.\nПреди време е бил много пристрастен към кокаина. Толкова много, че се е наложило сам да започне да продава дрога, за да може да плаща своята доза. Заради тази дейност е задържан многократно от полицията.\nС помощта на приятели и с вяра в Господ е успял да се „откачи” от този порок и сега казва, че е „чист”. Надява се в къщата на Big Brother да срещне нови интересни хора, които да му помогнат съвсем да забрави тъмното си минало.\nПо темата: Big Brother, Big Brother 4


График за търговия по времето на Хонконгските празници и Деня на независимостта на САЩ 2019 - Admirals\nГрафик за търговия по времето на Хонконгските празници и Деня на независимостта на САЩ 2019\nЮни 28, 2019 10:53\nМоля, обърнете внимание, че поради наближаващите национални празници през месец юли, за периода 1 Юли- 4 Юли 2019, часовете за търговия ще бъдат леко променени.\nЩе можете ли да търгувате Вашия предпочитан инструмент или ще има намалени часове? Тогава може би е време да кажете ДА на нещо ново!\nAdmiral Markets предлага над 40 CFD-та върху валутни двойки - включително основни валутни двойки като EUR/USD, допълнителни валутни двойкии като EUR/GBP, и екзотични валутни двойки като USD/CZK - с типични спредове за най-популярните валутни двойки от само 0.6 пипса!\nНай-добрата част е, че можете да търгувате Форекс 24 часа в денонощието 5 дни в седмицата, а всички наши валутни двойки ще бъдат отворени по време на почивните дни на Юли.\nКак можете да започнете? Ако вече имате профил в Admiral Markets, просто потърсете Форекс двойките, които искате да търгувате в MetaTrader или WebTrader. Ако сте нов в Admiral Markets, можете да изпробвате нашата платформа за търговия, като се регистрирате за безплатна демо сметка.


Джоман: Мачовете в Европа ни помогнаха да се сработим (видео) - БГ Футбол - Sportal.bg\nДжоман: Мачовете в Европа ни помогнаха да се сработим (видео)\n27 юли 2015 | 01:57\nИгор Джоман отбеляза първия си гол с фланелката на Берое. След мача той застана пред камерата на beroe.tv, за да сподели впечатленията си. Вижте какво каза той.\n– Игор, вкара и гол. Как видя двубоя?\n– Труден мач. Беше важно да победим след равния мач вкъщи. Целия отбор работи добре. Радостно е, че вкарах, но за всички, не само за мен.\n– Успя ли да се сработи вече отбора?\n– Мачовете в Европа ни помогнаха да се сработят. Продължаваме напред и мислим за бъдещето.\n– Надиграхте тотално вашия съперник, въпреки че имахте мач в четвъртък. Стояхте много добре физически…\n– Много ни помогна треньорът. Той направи една специална програма. Следвайки я, се чувствахме добре на терена.\n– Какви са очакванията ти от следващия мач. Сега имате и малко повече време за почивка…\n– Очакваме победа. Във всеки един мач играем за победа.\nТеодор Скорчев 1 88 Благой Макенджиев\nПламен Крумов 71 28 Веселин Пенев\nКирил Котев 6 21 Венцислав Василев\nХристо Стамов 6 18 Атанас Зехиров\nГеорги Вълчев 7 0 Игор Джоман\nОливие Боне 24 16 Елиаш да Силва\nБирсент Карагaрен 9 0 Спас Делев\nДани Кики 99 14 Георги Божилов\nЙоан Ласиман 89 11 Неманя Милисавлевич\nМартин Камбуров 9 20 Стивън Петков\nДимо Бакалов 7 10 Жуниор Мапуку\nКрум Стоянов 25 3 Владимир Зафиров\nНиколай Димитров 27 14 Георги Андонов\n(17`) Игор Джоман\n(77`) Жуниор Мапуку\nЗафиров: Показахме класа и заслужено победихме (видео)\nУмората не е проблем за Берое (видео)\nМапуку: Бях забравил, че имам жълт картон\nХубчев: Има какво да се желае от играта\nЛокомотив (Пд) - Берое 1:2


Версия: Избягалите убийци се крият в София - Труд\nЧетвъртък 03.12.20 / 17:22\nЧетвъртък / 03.12.2020 / 17:22\nВерсия: Избягалите убийци се крият в София\nЕто кои са опасните рецидивисти, избягали от Софийския затвор\nВижте откъде са избягали двамата рецидивисти (СНИМКИ)\nНиколай Проданов, зам.-министър на правосъдието: Избягалите затворници са стреляли три пъти\nПсихологът Росен Йорданов: През 2011 година убедихме майката на избягалия затворник Пелов да го предаде\nВалентин Радев: Охраняваме границата там, където избягалите затворници могат да напуснат страната\nКрасимир Занев: Заради такива като Владимир Пелов трябва бъде върнато смъртното наказание\nПолицията задържа сина на Владимир Пелов\nНиколай Радулов: Избягалите затворници няма да бъдат открити\nНе ги доближавайте, зове главсекът на МВР\nЗадържаха сина на Владимир Пелов, жена му и дъщеря му са на гурбет в Малта\nДвамата убийци, избягали през парадния вход на Софийския централен затвор, са се раздели и се крият в никому неизвестни квартири, най-вероятно в столицата. Очакват се да излязат, за да сменят скривалищата, или да направят опит за минаване на границата в дните около Великден, но не по-късно в средата на другата седмица, научи „Труд”.\n45-годишният Владимир Пелов и Радослав Колев (28 г.), въоръжени с пистолет и нож във вторник следобед нападнаха надзирателите на два поста, стреляха по тях и успяха да избягат. Подгонила ги само чистачката, която метяла край портала на затвора. Бягството било планирано, подготвено старателно и извършено по време, когато убийците с тежки присъди били в общо помещение на свиждане за получаване на вещи от техни близки. Смята се, че или на тази среща, или седмица по-рано Пелов е получил с помощта на сина си боен пистолет. Колев е криел нож, задигнат от затворническата кухня, в която работел. С три изстрела за сплашване, бегълците минали през двата поста за около 15 секунди. После се качили в тъмен автомобил, който ги чакал наблизо. Още миналото лято МВР е получило информация, че Пелов се готви да бяга. Тя е била съобщена веднага на Главна дирекция „Изпълнения на наказанията”, към Министерство на правосъдието, която пази затворите.\n„Колегите работиха цяла нощ и продължават. Трябва да установим целия механизъм на бягството, с какъв автомобил, в каква посока, как са се сдобили с оръжията“, съобщи главният секретар на МВР Младен Маринов. Според него подобно бягство е невъзможно без слабости в охраната на затвора. По думите му се проверява и версията, че целта им е да напуснат страната, затова и са обявени за международно издирване. За Пелов например се знае, че съпругата и дъщерята му в момента работят в Малта, а допреди 2 години са били в Испания. Много е вероятно с изкарани от тях пари на гурбет да е финансирано и бягството във вторник.\nВ Ботевград след 15 часа разпити бе задържан 22-годишният син на Пелов. Той бе доведен в София, тъй като е заподозрян, че е подпомогнал бягството на баща си и съкилийника му.\n„Хората трябва да са много бдителни. В момента, в който имат съмнение за това, че лицата се намират някъде, в никакъв случай да не ги доближават, защото двамата са въоръжени и опасни, а да се обадят на тел. 112 или на полицията”, каза още Маринов.\nРазвиках се защо стрелят\n„Стреляха по постовия и аз се развиках защо стрелят по човека. Исках други хора да реагират, да видят. В страха си почти нищо не видях. Казаха ми да се махам. От уплаха нищо не видях”. Това разказа вчера по телефона чистачката Христина Александрова. Жената метяла на двора до портала и била последният служител на затвора, видял бягащите Владимир Пелов и Радослав Колев. Тя ги подгонила с метлата и по нейни сведения в отсрещната улица „Алдомировска” двамата се качили в тъмен автомобил.\nБез оставки заради бягството\n“Тогава, когато премиерът ми поиска оставката - бъдете спокойни, ще я подам”. Така правосъдният министър Цецка Цачева отговори на исканията на опозицията да подаде оставка. Заради бягството на двамата убийци от затвора Цачева и МВР шефът Валентин Радев бяха привикани на изслушване в парламента.\n“Аз очаквах тук да ни разкъсат буквално, защото наистина случаят е драстичен. Но нека да си припомним, че през 2014 година имаше подобен случай - избягаха затворниците Николай Николов и Хосе Мартинез. Тоест - всички вкупом през тези години сме виновни за това, което се случва”, каза Радев след изслушването.\nПо разпореждане на Бойко Борисов Цачева поиска и получи оставките на шефа на Главна дирекция “Изпълнение на наказанията” Свилен Цветанов и началника на затвора в София Петър Кръстев.\nБегълци от 2014 г. са открити\nПерничанинът Николай Николов-Шатката и гватемалецът Хосе Луис Гевара Мартинез избягаха от Софийския централен затвор на 30 април 2014 г. Вчера Софийската районна прокуратура съобщи, че двамата вече са открити.\nШатката излежаваше 20-годишна присъда за убийството на пернишкия наркодилър Хайо. Чужденецът Хосе пък бе следствен за участие във въоръжен грабеж в Хаинбоаз. Преди почивните дни за 1 май и Гергьовден преди 4 г. двамата пробиха дупка в стената на котелното и през нея стигнаха до паркинга на следствието. Там ги чакаше съучастник с “Опел” като на полицията и с менте синя лампа. През октомври м.г. Хосе бе заловен в португалската столица Лисабон, докато се опитва да открадне автомобил, или поне касетофона му. Предстои да бъде екстрадиран у нас, но първо трябва излежи наказанието, което му е дадено за кражбата в Португалия. Шатката пък е открит във Великобритания и от нашите власти са поискали да бъде задържан и върнат, за да си доизлежи наказанието за убийство.\nБивши и настоящи полицаи и психолози:\nПелов е жесток, отмъстителен, интелигентен и комбинативен\nАверът му бил изнасилван като дете\nЖесток, отмъстителен, изключително агресивен, брутален, интелигентен и комбинативен. Така бивши и настоящи полицаи и психолози описват избягалият Владимир Пелов. Той се прочу през 1996 г., когато при грабеж на чейнджбюро в Пловдив застреля сарафа и задигна 300 долара. За кървавото престъпление той е осъден на 11 години затвор, но излежава само шест заради добро поведение. През 2010 г. той кандидатства в Софийския университет за специалността “Екология” и изкарва оценка 5,88. Само година след това обаче Пелов отново влиза в криминалните хроники. Заедно с негов авер атакуват златарско ателие в Ботевград. На главата си е сложил карнавална маска, пребива собственика му и задига колиета, обеци и гривни за 52 000 лева. При бягството си Пелов и съучастникът му стрелят по полицаи и отвличат автомобили. В една от колата имало и дете. После се укрива. Тогава психолози от МВР убеждават майка му да издаде местонахождението му, тъй като имало възможност да бъде убит при акция по залавянето му. За това престъпление той е осъден на 25 години затвор. Към тази присъда са добавени и годините, които са му останали от предишното наказание. Преди да бъде прочетена присъдата му, Пелов е пуснат под домашен арест заради проблеми с очите. И през март 2016 г. застрелва двама братя в центъра на Ботевград.\nАверът му в бягството Радослав Колев пък е в затвора за убийство на данъчен през 2014 г. тогава инспектора Румен Шопов извикал Радослав да му поправи компютъра. Данъчният обаче започнал да го гали, дори го хванал за пениса. Това разярило Колев, който хванал чук и започнал да го удря по главата. Накрая му прерязал гърлото. По време на разследването станало ясно, че като дете Колев бил изнасилен и това отключило агресията му. Пред съда той направи самопризнания и получи 26 г. затвор. Преди това е лежал в затвора за грабежи на старици.


№ 4/17.05.2018 година, гр. Варна\nВНОХД №100 по описа за 2018 година\nНа основание чл.336, ал.1, т.3 от НПК ОТМЕНЯ присъда № 37/29.11.2017 година, постановена по НОХД № 165/2016 година от Окръжен съд гр.Силистра, като вместо това\nПРИЗНАВА Д.Н.П. - българска гражданка, с висше образование, омъжена, работи, неосъждана, с ЕГН ********** ЗА НЕВИННА В ТОВА, че през периода 01.01.2009 година – 02.05.2012 година в гр.Силистра, в условията на продължавано престъпление, избегнала установяването и плащането на данъчни задължения в големи размери – 9545.53 лв, дължими по чл.48 от ЗДДФЛ, като не е подала годишни данъчни декларации по чл.50 от ЗДДФЛ за данъчни периоди 2008, 2009 и 2010 години и е затаила истина в подадена годишна данъчна декларация по чл.50 от ЗДДФЛ с вх.№194391200500692/02.05.2012 година за данъчен период 2011 година, като на основание чл.304 от НПК я ОПРАВДАВА по обвинението да е извършила престъпление по чл.255, ал.1, т.т.1 и 2, вр.чл.26, ал.1 от НК.\nОТМЕНЯ присъдата относно приложението на чл.189 ал.3 от НПК.\nМотиви към присъда №4/17.05.2018 година по ВНОХД №100 по описа на Апелативен съд – Варна за 2018 година:\nС присъда №37/29.11.2017 г., постановена по НОХД №165/2016г. по описа на Окръжен съд – Силистра, подсъдимата Д.Н.П. е призната за виновна в извършването на престъпление по чл.255 ал.1 т.т.1 и 2 вр. чл.26 ал.1 от НК, защото през периода 01.01.2009 година – 02.05.2012 година в гр.Силистра, в условията на продължавано престъпление, избегнала установяването и плащането на данъчни задължения в големи размери – 9545.53 лв, дължими по чл.48 от ЗДДФЛ, като не е подала годишни данъчни декларации по чл.50 от ЗДДФЛ за данъчни периоди 2008, 2009 и 2010 години и затаила истина в подадена годишна данъчна декларация по чл.50 от ЗДДФЛ с вх.№194391200500692/02.05.2012 година за данъчен период 2011 година.\nНаказанието на подсъдимата е индивидуализирано в хипотезата на чл.54 от НК, в размер на една година лишаване от свобода с приложението на чл.66 ал.1 от НК и глоба от 500 лева.\nС първоинстанционната присъда разноските по делото са възложени по реда на чл.189 ал.3 от НПК на осъдената Д.П.\nПрисъдата е атакувана с две въззивни жалби по реда на чл.318 ал.3 и ал.6 от НПК, в които се аргументира необоснованост и незаконосъобразност на съдебния акт, с интерес от оправдаване на подсъдимата или отмяна на присъдата и връщане на делото в първата инстанция. Подсъдимата е представила много подробно допълнително изложение по чл.320 ал.4 от НПК. Според страната, атакуваната присъда е основана на субективизъм и стъкмистика, т.к. първоинстанционният съд не е положил нужните усилия да изясни обективната истина. Изцяло се оспорва заключението на тройната ССчЕ, поради произволност на изводите. Подсъдимата се оплаква от сериозни грешки при счетоводното формиране на паричните потоци на приходите и разходите за инкриминирания период, резултат от пренебрегване на действителните трудови доходи на семейството, получените обезщетения за безработица, времето на придобиване на валута, юбилейни монети, накити. Подсъдимата подчертава, че счетоводната експертиза по презумпция е необоснована предвид липсата на банкови и други архиви за периода след 1990 година, чрез които би могло да се установи началното имуществено салдо на семейството. В допълнителното изложение се разискват също счетоводни грешки в извеждане на облагаемите източници за 2011 година, обосновава се нарушение на чл.18 от НПК с оглед извършеното позоваване от окръжния съд на неприобщени оценителни експертизи.\nПо съществото на делото защитникът поддържа въззивната си жалба. Подходът на организиране на пледоарията е по фактите и по правото. Адв.С. оспорва начина на установяване доходите на подзащитната му, основан, според него, на предположения и недопустими доказателствени източници. Защитникът се спира на един съществен за предмета на доказване факт, останал неизяснен- какви доходи от лихви е получила подсъдимата и съпругът й, респективно как те биха се отнесли към установените парични потоци за инкриминирания период. Дори само поради този аргумент, адв.С. счита тройната и допълнителна ССчЕ-зи за необосновани, което се е отразило в отрицателен аспект на изясняване на обективната истина. По правото защитникът счита, че интерпретацията на чл.26 ал.1 от НК направен с присъдата, не отговаря на закона. С тези аргументи се заявява интерес от постановяване на оправдателна присъда.\nПодсъдимата поддържа въззивната жалба и допълнението към нея.\nВъззивният прокурор пледира за неоснователност на въззивните жалби. Намира атакуваната присъда за обоснована и законосъобразна. Аргументационната част на пледоарията е изградена върху писмената доказателствена основа по делото и заключенията на тройните ССчЕ-зи, които според публичния обвинител недвусмислено налагат извод за извършено от Д.П. данъчно престъпление.\nВ последната си дума подс.П. изразява несъгласие с пледоарията на прокурора.\nВарненският апелативен съд, като обсъди доводите в жалбите, допълнението по чл.320 ал.4 от НПК, становищата на страните в съдебното заседание и след като по реда на чл.313 и чл.314 от НПК провери изцяло правилността на атакуваната присъда, прие че са налице основания за нейната цялостна отмяна и постановяване на оправдателна присъда при следните аргументи от фактическа и правна страна:\nС обвинителен акт на ОП-Силистра по отношение на подс.Д.П. е повдигнато обвинение за престъпление по чл.255 ал.3 вр. ал.1 т.т.1 и 2 вр. чл.26 ал.1 от НК, защото в периода 01.01.20019 година – 02.05.2012 година в гр.Силистра, при условията на продължавано престъпление избегнала установяването и плащането на данъчни задължения в особено големи размери – 39 171.05 лева, като не подала годишни данъчни декларации за данъчните 2008, 2009 и 2010 години, изисквани по чл.50 от ЗДДФЛ и затаила истина в подадена годишна данъчна декларация за 2011 година, както следва:\n1.През периода 01.01.2009 година – 30.04.2009 година не подала ГДД по чл.50 ЗДДФЛ за получен облагаем доход за 2008 година, като избегнала установяването и плащането на данък по чл.48 ал.1 от ЗДДФЛ в размер на 2101,85лв върху годишна данъчна основа от 21018,53лв;\n2. През периода 01.01.2010 година – 30.04.2010 година не подала ГДД по чл.50 ЗДДФЛ за получен облагаем доход за 2008 година, като избегнала установяването и плащането на данък по чл.48 ал.1 от ЗДДФЛ в размер на 761.06 лв върху годишна данъчна основа от 7610.06лв;\n3. През периода 01.01.2011 година – 30.04.2011 година не подала ГДД по чл.50 ЗДДФЛ за получен облагаем доход за 2008 година, като избегнала установяването и плащането на данък по чл.48 ал.1 от ЗДДФЛ в размер на 3922.94лв върху годишна данъчна основа от 39313.35лв;\n4. На 02.05.2012 година затаила истина в подадена ГДД по чл.50 ЗДДФЛ с вх.№194391200500692/02.05.2012 година за получен облагаем доход за 2011 година, като избегнала установяването и плащането на данък по чл.48 ал.1 от ЗДДФЛ в размер на 32385.30 лв върху годишна данъчна основа от 323851.98лв.\nВ съдебното заседание на 14.09.2016 година (л.49 гръб от НОХД), първоинстанционнен прокурор е поискал отстраняване на техническа грешка в пунктове втори и трети в диспозитива на обвинението относно времето на получаване на доходите от подсъдимата, като същите се четат 2009 година и 2010 година.\nВ стадия на съдебното следствие в първата инстанция по реда на чл.287 ал.1 от НПК прокурорът е повдигнал ново обвинение за по-леко наказуемо престъпление по чл.255 ал.1 т.1 и т.2 вр. чл.26 ал.1 от НК поради съществено изменение на обстоятелствената част на обвинението. В пределите на измененото обвинение са вложени следните основни фактически положения:\nВ периода от 2008 година до 2011 година включително, подсъдимата П. реализирала доход от покупко-продажба на валута. По отделни данъчни периоди обвинението не конкретизира данъчната основа. Такава данъчна основа обаче се формира в края на последния данъчен период, в размер на 95000 лева, върху която сума подсъдимата дължи данък по чл.48 ал.1 от ЗДДФЛ в размер на 9500 лева.\nПри тези фактически положения първоинстанционен прокурор е повдигнал обвинение срещу подсъдимата за по-леко наказуемо престъпление по чл.255 ал.1 т.т.1,2 вр. чл.26 ал.1 от НК тъй като през периода 01.01.2009 година – 02.05.2012 година в гр.Силистра, в условията на продължавано престъпление, избегнала установяването и плащането на данъчни задължения в големи размери – 9545.53 лв, дължими по чл.48 от ЗДДФЛ, като не е подала годишни данъчни декларации по чл.50 от ЗДДФЛ за данъчни периоди 2008, 2009 и 2010 години и затаила истина в подадена годишна данъчна декларация по чл.50 от ЗДДФЛ с вх.№194391200500692/02.05.2012 година за данъчен период 2011 година.\nПри внимателна преценка на всички доказателствени източници и в пределите на изменената обстоятелствена част на обвинението, ВАпС прие за установени следните относими фактически положения:\nПодсъдимата П. и съпругът й Б.П. са жители на гр.Силистра. На 24.01.2012 година по отношение на подсъдимата бил извършен обиск. От нея се иззели 8055 турски лири и 21170 евро. Действията по разследването продължили с претърсване в дома на подс.П.,***. Оттам били иззети различни по видове и номинал валути, златни накити, юбилейни монети, златни и сребърни монети. Установил се и депозит в търговска банка от 55000 щ.д.\nРезултатите от горепосочените следствени действия се проявили в две отделни наказателни производства. Първото – по НОХД №188/2013 година по описа на СОС, приключило с оправдателна присъда срещу Д.П. и Б.П. по повдигнатото им обвинение за престъпление по чл.252 ал.1 вр. чл.20 ал.2 и ал.4 от НК (л.69-л.84 от НОХД №165). С оглед формалната и материална законна сила на влязлата в сила присъда от фактическа страна следва да се приеме, че на неустановени дати от 2011 година до неустановена дата на месец януари 2012 година подсъдимата и съпругът й се занимавали ежедневно с обмен на валута, който се явявал основен източник на доходи.\nВтората проява на следствените действия по чл.161 и чл.164 от НПК на 24.01.2012 година се намира в настоящето наказателно производство, в което обвинение за данъчно престъпление е повдигнато само на подс.П.. Във връзка с предмета на доказване по чл.102 от НПК в стадия на съдебното следствие в първата инстанция са били назначени тройна и допълнителна тройна ССчЕ-зи. В обобщен вид заключенията сочат следното:\nДоходите на семейство П. за периода 1993-2011 година възлизали на 177963.96лв., а разходите на 100940.08лв.. Откритото на 24.01.2011 година имущество има левова себестойност от 293301.22лв. Вещите лица са приели, че това имущество е придобито по време на брака на подсъдимата и Б.П. (сключен през 1993 година) и с оглед наличието на СИО са извели заключение, че от установеното ½ ид.част е на подсъдимата, т.е. на 24.01.2012 година Д.П. е имала налично имущество в размер на 146650.61лв.\nПо-нататък допълнителната ССчЕ е извършила аритметични действия, изваждайки от остойностеното имущество, намерено на 24.01.2012 година, установения паричен ресурс на семейството от края на 2011 година. Така се е достигнало до несъответствие в двете величини, като отново след приложение на правилата на СИО допълнителната тройна ССчЕ е заключила, че към 24.01.2012 година подс.Д.П. разполага с имущество в размер на 95455.30лв, за което не са налице документално доказани доходи.\nДвете експертизи не са могли да установят в коя от данъчните 2008, 2009, 2010 и 2011 години подсъдимата е придобила този доход. Считат обаче, че крайният срок за декларирането му е на 02.05.2012 г. На тази дата подсъдимата подала ГДД, в която декларирала само и единствено доход от стопанска дейност в размер на 2000 лв.\nГорната фактическа обстановка се извлича от приобщените писмени доказателства и заключенията на ССчЕ.\nІІ.От правна страна:\nПървоинстанционният съд е постановил осъдителна присъда по отношение на подс.П. в нарушение на чл.303 ал.2 от НПК, изразяващо се в осъждането й по обвинение, което не е доказано. До незаконосъобразния съдебен акт се е стигнало, след като в стадия на съдебното следствие са били назначени и приобщени тройни ССчЕ и допълнителна ССчЕ. Чрез приложени специални знания вещите лица са постигнали яснота по началното салдо на домакинството на П. и личното такова за всеки един от двамата към 01.01.2007 година. В абсолютна стойност са конкретизирани доходите от нетни трудови възнаграждения, обезщетения, от продажба на земеделска земя, от платени застрахователни премии, от друга стопанска дейност и рента. Изчислени са разходите за издръжка, отчетени са извършените сделки с валута. По отношение на последните е необходимо да се отбележи, че вещите лица са работили със счетоводни източници за валутни операции в периода от 05.12.2010 година до края на 2011 година, който е идентичен с инкриминирания период на деянието на подсъдимата и Б.П., предмет на разглеждане по НОХД №188/2013 година по описа на СОС.\nДопълнителната тройна ССчЕ е изследвала самостоятелно стойността на иззетото имущество на 24.01.2012 година. Вещите лица подробно са обосновали становището си, като са достигнали до по-ниска стойност на намереното и иззето имущество на 24.01.2012 година (към него се числи и депозита в щатски долари) от посочената в обвинителния акт и то е в размер на 293301.22 лв. Съпоставката между наличното състояние на семейство П. в края на 2011 година с откритото имущество на 24.01.2012 година е довело до извод за реализиран доход от Д.П. в размер на 95455,30 лева, върху който се дължи пряк данък по чл.48 от ЗДДФЛ от 9545.53лв.\nТройната ССчЕ не е била в състояние да идентифицира източника на доход, включително дали се касае до такъв от друг вид дейност по чл.35 т.6 от ЗДДФЛ. От своя страна допълнителната ССчЕ е била в невъзможност да определи данъчните периоди на придобиване на установеното на 24.01.2012 година имущество, отново източниците и респективно данъчните задължения за всеки един релевантен към обвинението данъчен период.\nЗаключенията на двете тройни ССчЕ са дали основание на първоинстанционен прокурор да измени обстоятелствената част на обвинението, като инкриминира бездействие на подсъдимата да подаде ГДД за данъчни периоди 2008, 2009 и 2010 година и действие по затаяване на истина относно действителните доходи в подадена ГДД за 2011 година, от които\nв съвкупност е настъпил един съставомерен резултат – укриване на данъчни задължения в размер на 9545.53лв.\nТъй като новите фактически положения са предвидени от закона като елемент на по-леко наказуем състав по чл.255 ал.1 т.т.1 и 2 вр. чл.26 ал.1 от НК, прокурорът е представил и новата правна квалификация на престъплението. Всичко това е променило рамките на наказателния процес, като делото е продължило движението си по последното формулирано от прокурора фактическо и юридическо обвинение. Както бе посочено, то (обвинението) касае усложнена форма на престъпна дейност по чл.26 ал.1 от НК, като в пределите на продължаваното данъчно престъпление са били инкриминирани четири отделни деяния. В разрез с изискванията на ТР 3-1971-ОСНК отделните деяния не са били конкретизирани по време, място, начин и обстоятелства на извършване. Никога в теорията и практиката не е съществувал спор относно необходимостта отделните деяния в продължаваното престъпление да са съставомерни, включително и по отношение на резултата. Иначе казано, съобразно задължителните указания в т.2 на ТР 1-2009 –ОСНК, това означава доказване на конкретните данъчни задължения за данъчния субект, реда и срока, в който се осъществяват, защото „ ….С изтичането на всеки отделен данъчен период данъчно задълженото лице дължи определено поведение, свързано, най-общо казано, със съобщаване на правно значими за съответния данъчен фактически състав обстоятелства и това става чрез подаване на декларация ежегодно…“ (т.2 от ТР 1-2009-ОСНК).\nПубличното обвинение не е ангажирало конкретни факти за стойността на годишната данъчна основа по чл.17 от ЗДДФЛ за подс.П. за всеки един от четирите данъчни периода, респективно какъв е размерът на данъчното задължение по чл.48 от ЗДДФЛ. Не е изяснило защо имущество, намерено на 24.01.2012 година се отнася към данъчни периоди 2008, 2009, 2010 и 2011 години, а не например 2012 година. Налице са единствено предположения, които обаче не могат да са валидна основа за постановяване на осъдителна присъда.\nПо изложените съображения въззивният състав приложи правомощието си по чл.336 ал.1 т.3 от НПК, като отмени проверяваната първоинстанционна присъда и оправда подсъдимата Д.П. по обвинението за извършено престъпление по чл.255 ал.1 т.т.1 и 2 вр. чл.26 ал.1 от НК.\nПри извършената служебна проверка се констатира допуснато процесуално нарушение, изразяващо се в лишаване на подс.П. от възможността да дава обяснения по измененото обвинение, ограничило правото й на защита, но с оглед изхода на делото връщането му в първата инстанция не се налага, защото подсъдимата получава максимално възможната защита при оправдаването й по повдигнатото обвинение.\nВъззивният състав не счита за нужно обсъждането на възраженията по обосноваността на тройната и допълнителна ССчЕ-зи, предвид изначалния дефицит на повдигнатото обвинение срещу Д.П..


Семейни хотели в Сандански на цени от 9 лв - Почивка.бг\nОбектът се намира в полупланински район, в живописна местност, в северното подножие на планина Беласица. Село Ключ има богата древна история. В тъй наречената Ключка Клисура се е състояла историческата Беласишка битка през 1014 година между ...\nЕко хотел Момата се намира сред вълшебните кестенови гори на планината и разкрива приказна гледка. На Ваше разположение са 3 просторни апартамента с кухненски бокс и два самостоятелни балкона, дванадесет двойни и тройни стаи с по две и три легла плюс разтегателен диван, работна маса, хладилник, климатик, телевизор, самостоятелен ...\nТомас Палас*** (Thomas Palace) е на главната улица на гр. Сандански. Сградата е нова, построена с екологични, естествени материали и представлява архитектурна забележителност. Предлага дом с уникална архитектура, чистота, спокойствие, домашен уют и комфорт. Разполага с 6 луксозни апартамента, подходящи за 1 до 4 човека. Всеки апартамент се ...\nСемеен хотел Балевуров, Санд ...\nСемеен хотел Булевуров се намира в идеалния център на град Сандански в непосредствена близост до новооткритата ранно християнска Епископска базилика. Ние сме типичен семеен хотел - 2 звезди. Стаите са оборудвани с климатик, телефон, телевизор, Wi-Fi. В студиата има и хладилник. При престои над 5 дни правим отстъпка. В ...


Проблем с компютъра. - Програми - Проблеми и Дискусии - kaldata.com - Форуми\nот Still Hustlin, 6 март 2016 в Програми - Проблеми и Дискусии\nЗдравейте, един приятел компютърът му се включва но периферните устройства и мониторът не се включват.\nЕмил Костов 11831\nИнформацията, която даваш е недостатъчна, но вероятни причини за проблема.\n1. Повреден хардуер - трябва да се направи диагностика на машината и да се види кое точно не работи.\n2. Неконтактуващ хардуер поради прах и мръсотия - компютъра се отваря и се почиства. Проверяват се вентилаторите ( ако са повредени се сменят) и се пръска с почистващ спрей слотовете на видеокарта, РАМ памет, сокета на процесора и т.н\nКак трябва да направя тази диагностика?\nЕто ти една стара тема. Прочети я добре.\nЗдравейте,ще пиша в тази тема,защото не виждам смисъл да пускам нова.От 4-5 дни забелязвам,че когато си пусна компютъра сутрин нещо сериозно го натоварва.Отворя ли и браузъра,направо се чувства как трудно сърфирам.По някое време използването на рам намаля,и аз не знам кога точно се оправя.Моля да ми кажете какъв е процеса,използващ много рам.На шота се вижда кой дърпа.И какво ли ще стане ако го спра ръчно...? Стартират ми nod32 и one note с уиндоуса автоматично.Благодаря предварително!\nОт 2 часа ми е пуснат компютъра и още така си варира между 70 и 80% рам.\nпреди 26 минути, ♫ Stefany ♫ написа:\nИзтегли си Proces Explorer\nи го пусни. Намери процеса, който товари и кликни два пъти върху него.\nВъв отворилият се прозорец избери таба Threads.\nНаправи снимка, така че да се видят всички работещи процеси.\nПокажи я тук, за да можем да я видим.\nОс уиндоус 7 ултимейт,SP1 ако е от значение.\nАз само тази тема открих,но не ми се видя сходен проблема.Чакам,чакам,къде ще ида.\nтова да не са ъпдейтите на виндоуса, проверете\nНе мисля,ъпдейтите са спрени.Забранена е проверката за актуализации.\nА nod32 намира ли вируси и 'купена' ли е версията?\nНода нищо не намира.За сметка на това пък снощи чистих с Malwarebytes.Откри ми две рууткит. Антивируса ми е лицензиран и законен.Не е 'купена' по втория начин,така да го кажем...\nhttps://www.kaldata.com/forums/forum/137-%D0%BF%D1%80%D0%B5%D0%BC%D0%B0%D1%85%D0%B2%D0%B0%D0%BD%D0%B5-%D0%BD%D0%B0-%D0%B7%D0%BB%D0%BE%D0%B2%D1%80%D0%B5%D0%B4%D0%B5%D0%BD-%D1%81%D0%BE%D1%84%D1%82%D1%83%D0%B5%D1%80-hijackthis-%D0%BB%D0%BE%D0%B3%D0%BE%D0%B2%D0%B5/ - смятам, че сте за тази тема - може да помолите модератор да я прехвърли в раздела за почистване на вируси и да изпълните стъпките и да изчакате да Ви обърнат внимание вирусоборците.\nДръндю благодаря,не съм видяла темата.Това ще го направя.Да спра всички услуги на Майкрософт и после ще ги пускам една по една,заемам се.Надявам се да не е вирус и до там ще стигна.\nЕдит: След като заспи и го събудя после се оправя.Аз това още вчера го забелязах,но не бях сигурна.Хибернацията ми е включена на 10 мин.,защото често ставам от компа.Сега ми използва 21% рам,нямам товарещи паметта файлове.Чак утре сутрината ще мога да го тествам през msconfig явно.Когато пак направи магария.\nРедактирано 9 март 2016 от ♫ Stefany ♫\noff topic (преглед на промените)\nПосети антивирусния отдел компютъра ти е заразен .Толкова рам от пуснати услуги и сервизи не се ползва!


Алергията е лечима :: BG-Mamma\n2 окт. 2011, 23:21 ч.\nЕдва ли в днешно време можем да намерим поне един човек сред познатите и приятелите си, който да не е алергичен към абсолютно нищо. Но това като че ли се възприема за нещо нормално – да, алергиите са свързани с технологичния напредък на обществото, с начина ни на живот – и ние няма как да променим това. Само че всеки, който има алергия – независимо дали е дихателна или кожна, без значение каква е степента й, знае, че макар от алергия да не се умира, тя може да попречи дори на най-елементарните дневни задължения. Умора, проблеми със съня, намалена продуктивност, ограничени социални контакти – това са само част от проблемите, пред които се изправя всеки алергично болен.\nДоказано е, че разпространението на алергичните заболявания е по-малко сред хората, живеещи в многодетни семейства и тези, които водят „селски“ начин на живот. Това обаче не означава, че те не се сблъскват с алергените, на които са подложени и хората в големия град. И определено не означава, че всеки алергично болен трябва да се изсели в провинцията, за да контролира заболяването си.\nЗа да не кажем, че е смешна, ще наречем неправилна идеята, че можем да избегнем всички видове алергени. Точно обратното. Колкото по-често се сблъскваме с тях, толкова по-силна ще става имунната ни система. Това е и идеята на алерген-специфичната имунотерапия. Под формата на капки се приемат алергените, към които имаме непоносимост. В течение на няколко месеца се постига толеранс на организма, което може да доведе до дългосрочна ремисия на заболяването. Разбира се, важно условие е да се направи консултация със специалист – алерголог, който да прецени нуждата от лечение по метода на алерген-специфичната имунотерапия.\nПериодът от началото на месец октомври до края на декември е най-подходящото време да бъдем изследвани чрез кожно-алергични проби, за да се определи точно към кои алергени имаме повишена чувствителност.\nИ да не забравяме – нагласите също са от значение. Ако сме убедени, че можем да преодолеем алергията, със сигурност ще имаме положителни резултати.\n# 1 3 окт. 2011, 17:06 ч.\nНа мен досега са ми правили само един тест с лепенки, не мога да се сетя как се казва. някой може ли да ми каже каква точно е тази кожно-алергична проба и различна ли е от теста, койна на мен са ми правили? 10Xпредварително\n# 2 3 окт. 2011, 21:33 ч.\nВиждам някакъв резон в идеята на алерген-специфичната имунотерапия. Аз имам алергия от котешка слюнка, т.е белтък в слюнката. Колкото по рядко контактувам с котка , толкова по -тежко реагирам.Ще взема да си прибера едно маценце в къщи, дано да намалее , че ми писна от антихистамини.


Au Petit Bled - НАЙ-НИСКИ ЦЕНИ от agoda.com\n19 La Place, Hermelinghen, Hermelinghen, Франция, 62132 - Покажи на картата\nПовече за Au Petit Bled\nAu Petit Bled е перфектен избор за пътуващи, които желаят да почувстват духа на Alembon. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nAu Petit Bled прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът предлага достъп до широк спектър от услуги като безплатен WiFi достъп във всички стаи, паркинг, барбекю съоръжения, сейф, общ салон/телевизионна зона.\nНасладете се на висококачествените удобства по време на престоя си тук. В някои стаи са на разположение душ, които ще помогнат на гостите да релаксират след дългия ден. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като градина. Открийте интригуващата комбинация от професионално обслужване и широка гама удобства в Au Petit Bled.


Купи Тотемът на вълка. Неполитическото (2013)\nТотемът на вълка. Неполитическото (2013)\nОферти за Тотемът на вълка. Неполитическото (2013)\nОписание, детайли - Тотемът на вълка. Неполитическото (2013)\nТотемът на вълка. Неполитическото (2013) пълно описание »


Numerologia :: Нумерология - Дневна прогноза за 12. 02. 2018/11 г. =25/7!\n12.02.2018 16:34 - Нумерология - Дневна прогноза за 12.02.2018/11 г.=25/7!\nНумерология – Прогноза за деня на Gerry Gergova – 12/3.02.2018/11 г. - (12/3+2+11=14+11=25/7)\nУниверсална вибрация! 12/3- Ден за поставяне на целите и посоките, които следва да се развиват. Изяви, галантност, обществена активност, добре прекарано време. Поемане по нов неутъпкан път, с утвърдена ангажираност, интелектуално, артистично и творческо развитие. Плановете ще се реализират напред във времето.1 – лидерството, 2 – дипломацията, зародиша, , новостите и пътя, сеитбата, 3- справедливостта, избор на целта, първите кълнове! 12/3 - Ден на разнообразна активност и приключване на вече започнати или стари дела. Заниманията с бизнес трябва да се редуват с кратка почивка. Добър за начеване на нови проекти, осъществяване на активно сътрудничество, съавторство, но не и за концентрация на мислите върху една-единствена цел. В този ден не трябва да водите спорове, да поставяте пръти в чуждата кола. Съвместните бързи действия ще осигурят вярното решение на най-трудните задачи. Денят е много добър за различни срещи, особено делови за пътувания и развлечения.\nПланетарна вибрация! 7 е числото на Планетата Нептун! Представлява интуицията, еволюцията, търпимостта, може да олицетворява също илюзиите, химерите, бягството от действителността. Нептун е планетата на илюзиите. Той отключва въображението, провокира хората да мечтаят и им помага да избягат от реалността. Понякога може да е опасен, тъй като е способен да ги вкара в заблуда и да изопачи представите им за действителността. Освен изброеното, Нептун се асоциира и със състрадание и милосърдие. Негова задача е да се грижи за отритнатите от обществото и за изпадналите в затруднено положение. Смята се, че планетата управлява зодия Риби.\nЧислото на деня – 25/7! Ден 7. ИНТРОСПЕКЦИЯ. Поемете дълбоко дъх, отърсете се от тревогата и напрежението, спрете бързия бяг. Настроението е неделно. Останете сам за част от деня и се вглъбете в себе си. Спрете се, огледайте се, ослушайте се, за да осъзнаете, че "човек не живее само с хляб". Спомнете си сторените от вас грехове и злини и ги компенсирайте с добри постъпки. Помислете накъде отивате и защо. Ако е възможно, излезте навън, в полето. Ако не - купете цветя или изведете кучето на разходка. Отделете време за пълна почивка - умствена и физическа. Умът ви ще попие много неща, когато нервите не му пречат. Мислете, преди да говорите. Живейте своя живот, не се месете в чуждия. Не преследвайте нищо за себе си или семейството си. Не се стремете да се изразите, а попивайте впечатления. Това е ден с висока духовна вибрация, неподходящ за начинания в материалното поле. Все пак спазвайте мярка в отдръпването от света. Бъдете сам, но не изпадайте в меланхолия, не се чувствайте ограбен. Може би безцелното суетене около вас да не ви харесва, но не се дразнете, не бъдете прекалено критичен. Хилядите неприятности могат да ви изглеждат като цяла армия от малки дяволчета, които искат да смутят вашето равновесие, но ако съзнавате, че това е ден за вътрешен живот, ще ви е ясно, че те не могат да проникнат достатъчно дълбоко, и ще се присмивате на усилията им. Днес ще съберете огромен резерв от сила за утре. НЕ ЩЕ ВИ СМУТИ ГРИЖА ТА НА ДЕНЯ. ОСТАВАТЕ НАСАМЕ С МИСЛИТЕ СИ.\nТрите страни на всяко число! ЧИСЛОТО 7 Универсални значения. Магическо число, което управлява окултните мистерии, магьосническите обреди и ясновидството. То е свещено и мистическо число почти във всички общества, включително индуски, египетски, гръцки, иудейски и китайски. Числото седем символизира загадъчната "божествена сила" в природата. То е неделимо число и затова е сравнимо с Бога. Седем е също така и единственото число, на което се дели "числото на вечността" - то произвежда основните числа, върху които почиват всички материални изчисления, от които човек зависи и чрез които се изразява мисълта. На седмия ден Бог почивал и всички неща почиват под влиянието на числото седем, защото имат нужда от време за размисъл и съзерцание. То представлява последната стъпка преди завършека и се свързва с времетраенето на човешкия живот, което е три пъти по двадесет години плюс десет. Осмата стъпка завършва цикъла със смъртта и неизвестното. Седем се среща много често в Библията - обикновено във връзка с действието на магически сили. Седем са също така цветовете в спектъра, нотите в музикалната гама, седем са частите на лицето, гласните в гръцката азбука, човешките начала. Съществува вярване, че седмият син на седмия син се ражда с магически способности. Седем е число, много тясно свързано с развитието на детето от момента на неговото раждане, докато стане на две годинки и половина - откритие, направено от д-р Уин Уесткот. На седмия ден от раждането окончателно се разбира дали детето ще живее, а на четиринадесетия ден (2x7 = 14) детето проглежда и започва да следи местещата се светлина. Към двадесет и първия ден бебето вече започва само да обръща главата си (3 х 7 = 21), а към седмия месец започват да му поникват зъбките. На четиринадесет месеца (2x7= 14) то вече би трябвало да може да седи спокойно, а на двадесет и осем месеца (4x7== 28) би трябвало да е проходило. Седем се среща често в природата. Цъфтящите растения от чист вид имат по седем листенца. Лотосът е едно такова "чистокръвно" растение което никога няма да загуби своята индивидуалност. В най-разлйчни изображения Буда често седи върху лотос. Символи. Марс, дървото на живота с неговите седем клона, седемраменният свещник, Шакра, Зигурата (стълбата) към небесата със своите седем стъпала, триъгълникът над квадрата, който представлява циклите на времето в космоса и в човешкия живот, а взети заедно символизират масонската престилка. Знак. Звездата със седем лъча. Личностна характеристика. Седмиците живо се интересуват от всичко мистично и окултно. Те често биват ясновидци и екстрасенси. Обикновено сънуват невероятни, фантастични сънища. Те са самотници, които имат нужда да прекарват времето си в самота, за да мислят и размишляват. Някои от тях обаче така се забулват в собствените си мисли, че се превръщат в отнесени, лишени от всякаква практичност хора, които заживяват в някакъв си техен измислен свят. Разбиранията им за религията са обикновено неортодоксални и от време на време си създават собствена религия, основана на мистически вярвания. Седмиците са хора със силно развита интуиция и въображение - това е числото на поетите, философите и учените. За да могат да се реализират, нужно им е да постигнат известен успех и да получат признание, в противен случай се обезсърчават и започват да ги гнетят силно разочарование от живота. Те обичат да пътуват, защото постоянно менящият се пейзаж импонира на неспокойния им дух и им дава възможност да изживеят "на живо" най-различни култури и начини на живот. Отрицателните седмици често се чувстват депресирани и мрачни или пък - отчуждени, саркастични и склонни към леност. Случва се да изпадат в състояние на пълно объркване, когато до¬ри говорът им става несвързан. Когато е свързано със събития в бъдещето, числото седем означава самоизмама. В емоционално отношение то бележи един период на житейски изпитания, а във финансово отношение по¬казва, че трябва да се избягват каквито и да било нови сделки. Това е период, в който човек трябва да се научи да посреща фактите такива, каквито са, както и да поема отговорност за собствените си действия - както в миналото, така и в настоящето и бъдещето. В личния си живот седмиците са много страстни хора, с голяма дълбочина на чувствата. Те са отзивчиви, добронамерени и откровени във всичко, което говорят и вършат. Нямат отношение към парите и в повечето случаи не живеят според чергата си, за ужас и раздразнение на техните партньори. Те са магнетични натури със силно изявена индивидуалност. Ключови думи Положителни - мистични, интелигентни, философи, потайни, самотни, умозрителни. Отрицателни - мързеливи, отчуждени, отнесени, депресирани, мрачни, непрактични, объркани. Положителното начало. При седмиците то се изразява в способността им към самовглъбяване и рафинирана мъдрост, в склонност към интроспекция и научни изследвания, в афинитет към тишината и мълчанието, породени от тяхната затвореност, както и в стоицизма, с който посрещат житейските изпитания благодарение на високия етаж на духовност. Негативното начало. То е затворено в сарказъм, отчуждение и студенина, в мазохистичното себеунижение чрез унижението на другите, в краен скептицизъм и меланхолия. Разрушително начало. Изнервеност, безделие, злоба, хитрост, смущение, пиянство, измама, кражба, лукавство, потискане на другите.\nКармично влияние! 25 – „Прозорливост и анализ"\n25 ви предвещава духовна мъдрост, натрупана чрез внимателно наблюдение на хората и нещата, и успех чрез познанията, придобити от опита. Силата на това число идва от преодолените в ранни етапи на живота разочарования, а също от рядко срещаната способност да си извличате поука от своите грешки. Имате много точна преценка, но числото 25 не олицетворява материалното, ето защо можете да проверите какви са шансовете ви да направите състояние само като анализирате всичките си съставни числа в пълната рождена дата и име. - Линда Гудман Звездни знаци -\nНумерология - Дневна прогноза за 13.02.2018/11 г.=17/8!\nНумерология - Дневна прогноза за 09.02.2018/11 г.=22/4!


Десислава Радева: Коледната украса на Бургас е по-хубава от София, те случиха на кмет – zasofia.bg\nДесислава Радева: Коледната украса на Бургас е по-хубава от София, те случиха на кмет\n16.12.2019 администратор Политика 0\n„С приятелки ходехме на „Старата фрегата“ лятото и гледахме чужденците. Имаше възрастни двойки от Германия, Сърбия, които слушаха валс. Тук беше пълно с чужденци и ние гълтахме от тяхната култура в онзи затворен социалистически ред“, припомни си в ефира на радио Power FM съпругата на президента Румен Радев – Десислава Радева, и допълни, че именно за това за нея Бургас винаги е бил „башка град“.\n„Много съм щастлива, че най-накрая градът случи на кмет. Помните какво беше при предишния, Йоан Костадинов, нали“, призна Радева и допълни, че в момента Бургас е по-добър дори и в нещо толкова прозаично като коледната украса, а елхата тук е по-красива от тази в София. „Когато изляза от студиото, задължително ще мина и ще разгледам украсата, защото до сега съм я виждала само в интернет“, призна Десислава Радева.\nЗа нея едно от най-хубавите неща на президентството на Румен Радев е, че то е временно. В същото време е категорична, че няма да се замисли, а ще подкрепи съпруга си, ако той реши да се кандидатира за втори мандат. „Това е тема, която още не е на дневен ред в семейството. Ние си даваме ясна сметка за всички плюсове и минуси, но ако той реши, заставам плътно зад него“, обясни Десислава Радева.\nКато един от големите плюсове на това да е президентска съпруга тя посочва възможността да се среща с много от световните лидери. „Никога не съм си и представяла, че ще мога да бъда с тези хора“, призна Десислава Радева и за пореден път обяви, че роклите за официалните й визити не струват нищо на данъкоплатеца, предава gramofona.com.\n„Това първо не е моят стил. За много важните събития благодаря на Невена Николова. Тя е дизайнерка, която работи в Англия и ми прави роклите безплатно. Нося роклята и я връщам в магазина. Нямам проблеми, ако една рокля не е продадена още, да я използвам и за други събития, защото мисля, че е глезотия да се появяваш постоянно с нови рокли“, коментира Радева и допълни, че когато придружава съпруга си, двамата не са просто Деси и Румен, а представляват България и за това е важно тя да изглежда подобаващо.\nБлок в София продаде 45% от апартаментите си без да има разрешително за строеж\nКолите с екостикери до месеци в битка с мръсния въздух в София


Vila Dias - НАЙ-НИСКИ ЦЕНИ от agoda.com\nBeco da Vela Redonda Sao Rafael, Прая де Кастело, Албуфейра, Португалия, 8200-383 - Изключително местоположение - вижте на картата\nПовече за Vila Dias\nРазположен в Прая де Кастело, Vila Dias е перфектно място да почувствате духа на Албуфейра и околностите. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nVila Dias прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът осигурява безплатен WiFi достъп във всички стаи, летищен трансфер, коли под наем, велосипеди под наем, за да гарантира комфорта на своите гости.\nНасладете се на висококачествените удобства по време на престоя си тук. В някои стаи са на разположение балкон/тераса, телефон, вентилатор, телевизор, сателитна/кабелна телевизия, които ще помогнат на гостите да релаксират след дългия ден. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като голф игрище (в радиус от 3 км), открит басейн. Насладете се на несравнимото качество на услугите и престижното местоположение на Vila Dias.\nМоля, уведомете предварително Vila Dias за очаквания час на пристигането ви. При пристигане се изисква гаранционен депозит от 300 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети. Необходимо е плащане посредством банков трансфер преди пристигане. Мястото за настаняване ще се свърже с вас след като направите резервация, за да ви предостави допълнителна информация. Номер на лиценза: 123456789/AL